VF Plus verwelkom Ramaphosa se veroordeling van plaasmoorde | Maroela Media
Pres. Cyril Ramaphosa tydens die debat oor die presidensie se begrotingsrede. (Foto: Jairus Mmutle/GCIS)
Die VF Plus sê hy verwelkom pres. Cyril Ramaphosa se veroordeling van plaasmoorde omdat dit vir die landbougemeenskap belangrik is om dit uit die president se mond te hoor.
Die party het in 'n verklaring gesê die president het in sy repliek op die presidensie se begrotingsrede gesê hy veroordeel dié misdaad. Die VF Plus het hom al verskeie kere tevore gevra om dit te doen.
Dr. Pieter Groenewald, VF Plus-leier, het gesê die party stem saam met Ramaphosa dat élke moord in Suid-Afrika veroordeel moet word.
"Die rede waarom die VF Plus vroeër by die staatsrede, asook by die president se begrotingsrede vandeesweek, gevra het dat hy plaasmoorde in die openbaar veroordeel, is omdat die land se boere gebuk gaan onder 'n uitermate hoë moordsyfer.
Dr. Pieter Groenewald. (Foto: Reint Dykema)
"Die aanvalle en moorde op boere gaan boonop gepaard met groot wreedheid en marteling. Dit moet daarom onderskei word van gewone moord en misdaad," het Groenewald gesê.
"Die feit dat die president plaasmoorde nou in die openbaar veroordeel, toon ook aan dat hy volwasse genoeg is om homself te repudieer nadat hy in New York gesê het wit plaasboere word nie vermoor nie."
Groenewald het gesê die party sal steeds verdere gesprekke voer om die landelike beveiliging te verskerp, asook om plaasmoorde tot prioriteitsmisdaad te laat verklaar.
Cyril Ramaphosa In die nuus Pieter Groenewald plaasaanvalle VF Plus
Dankie VF+. Bly ek het vir julle gestem. Waardeer julle insette.
Maroela, kan julle ons aub 'n skakel na die erkenning van CR gee dat mens kan hoor wat hy presies gesê het. Hierdie is die eerste berig wat daaroor in die media verskyn, ook nou nog nerens anders nie. Dalk het ek dit op vanaand se nuus gemis.
Wonder hoeveel mense verstik nou in hulle spoeg oor wat die klein partytjie al sedert die vekiesing vermag het. Dis toekoms vir minderhede in die land, nie blou anc nie
Hallo Maroela, ek sal dit tog waardeer as julle nie te lank met my kommentaar soos paar minute gelede gestuur kan wag nie. Sal voor moreoggend reg wees?
Die FVkan nie nou dink hulle het die geveg gewen omdat CR oor plaasmoorde gepraat het nie Daar het niks veander nie F V moet oor see gaan hulp soek Hier is nie hulp nie FV sit nou en lippe af lek oor CR daaroor gepraat het Dit gaan niks help nie plaadmoorde gaan net meer word